KS Daily View 12 ม.ค. 2023
12 มกราคม 2566

KS Daily View 12.01.2023 > คืนนี้! รอรายงานเงินเฟ้อสหรัฐแนะหุ้นกำไรเติบโตโดดเด่น SET คาดแกว่งตัว 1680-1691 หุ้นแนะนำวันนี้ PRM, AEONTS
สรุปตลาดหุ้นเมื่อวาน
ในประเทศ : SET Index ปิด 1685.75 จุด(-0.33%) โดยหุ้นที่กดดัชนีหลักๆคือ  CPALL -3.5%, SCGP-2.6%, ADVANC-2%, BDMS-1.6% ส่วนหุ้นที่ขึ้น JTS+8.6%,  DELTA+2.1%, CRC+1.1%ฯลฯ
ต่างประเทศ : ตลาดหุ้นสหรัฐปรับตัวขึ้นเมื่อวาน โดยดัชนี Dow Jones 0.8%DoD, ดัชนี S&P500 1.28%, NASDAQ 1.76% โดย Sector ในดัชนี S&P500 ของสหรัฐ ปรับขึ้นยกแผง โดยกลุ่มที่ปรับขึ้นแรงคือ กลุ่ม Real Estate  3.6%, Consumer Discretionary 2.68%, IT 1.75%ฯลฯ ส่วนกลุ่มที่ Underperform คือกลุ่ม Consumer Staples 0.06%, Energy +0.36%
ประเด็นที่ต้องติดตามวันนี้
ประเด็นที่เป็นกระแสในวันนี้เชื่อว่าหลักจะมาจาก 4 ประเด็นคือ 
1.) ตลาดยัง Wait&see คืนนี้คือ  ตัวเลขเงินเฟ้อสหรัฐเดือน ธ.ค. คาด +0% MoM และ +6.5% YoY(ชะลอตัวจาก +0.1% YoY และ +7.1% YoY เดือนก่อนหน้า)
2.) กระแสทิศทางค่าเงินบาทแข็งค่า ล่าสุดอยู่ที่ 33.3 บาท/ดอลลาร์ แข็งค่ามากสุดในรอบ 9 เดือน และในทิศทางเดียวกับต่างประเทศ แต่เงินบาทแข็งค่ามากกว่าเนื่องจาก 
1.) เงินไหลเข้าตลาดหุ้น และตลาดพันธบัตร
2.) ตลาดคาดหวังตัวเลขนักท่องเที่ยวจีนจะเข้ามาเพิ่มหลังจากเปิดประเทศต้นปี โดยสมมติฐานเงินบาท KS เฉลี่ยทั้งปี 2023 อยู่ที่ 34.5 บาท และสิ้นปีอยู่ที่ 33.5 บาท โดยรวมเรายังมองเป็น Sentiment ลบต่อหุ้นกลุ่มส่งออก แต่จะบวกต่อกลุ่มโรงไฟฟ้า  โดยทุกๆ 1 ที่แข็งค่าจะส่งผลต่อ Bottom line ของ  SVI-24%, KCE-15%,ASIAN-15% HANA-10%, TU-8%, DELTA-7% ฯลฯ ในทางตรงข้ามบวกต่อ BGRIM+9.9%, EGCO+8.4%, GULF+6.9%,TPIPP+0.8% ฯลฯ
3.) ราคาน้ำมันดิบ +3.2% ปิดที่ 82.67 ดอลลาร์/บาร์เรล  หนุนจากคาดการณ์การผลิตน้ำมันดิบของรัสเซียจะลดลงเนื่องจากผลกระทบของมาตรการคว่ำบาตร ประเมินเป็น Sentiment บวกต่อหุ้นในกลุ่มพลังงาน กลุ่มน้ำมัน, กลุ่มโรงกลั่น แต่ Sentiment ลบต่อกลุ่ม Anti commodity  กลุ่มค้าปลีกน้ำมัน ฯลฯ
4.) การทยอยประกาศงบกลุ่มธนาคารพาณิชย์ไทยงวด 4Q22  เราคาดกำไร ของกลุ่มธนาคารจะอยู่ที่ 4.51 หมื่นลบ. (+7% QoQ และ +40% YoY) จาก NIM ที่เพิ่มขึ้น และ credit cost ที่ลดลง  เราคาดสินเชื่อรวมทรงตัวในงวด 4Q22 แต่คาด NIM จะดีขึ้นอย่างมีนัยสำคัญจากอัตราดอกเบี้ยสินเชื่อที่สูงขึ้น ขณะที่ opex น่าจะอยู่ระดับสูงตามฤดูกาล โดยบริษัทที่กำไรเราคาดจะโตทั้ง YoY และ QoQ คือ BAY, BBL, SCB, TISCO โดยรวมหุ้นเด่นกลุ่มธนาคาร ที่เราแนะนำ  KTB(ราคาพื้นฐาน  20.0บาท) และ TTB(ราคาพื้นฐาน  1.59 บาท)
Theme แนะนำการลงทุน
1.) หุ้นที่แนวโน้มกำไรเติบโตต่อเนื่องในงวด 4Q22 โดยหุ้น Small cap ที่อาทิ SNNP, SABINA, DDD,SHR,  กลุ่มการเงินแนะนำ  AEONTS ,HENG  กลุ่มค้าปลีกแนะนำ DOHOME  
2.) กลุ่ม Anti commodity  กลุ่มโรงไฟฟ้า  แนะนำ BGRIM, SSP  กลุ่มวัสดุก่อสร้างแนะนำ TOA 
ประเมินตลาดหุ้นไทยวันนี้ คาดพักฐานกรอบ 1680-1691 จุด พักฐานลงมาแต่มองเป็นจังหวะทยอยสะสม   หุ้นแนะนำ PRM, AEONTS
Top pick
PRM(ราคาพื้นฐาน 10.0 บาท) เราคาดกำไรปกติงวด 4Q22 แข็งแกร่งอยู่ที่ 463 ลบ. 2% QoQ และ 197% YoY โดยได้แรงหนุนหลักจากอัตราการดำเนินงานของ FSU ที่สูงขึ้น   คาดการณ์อัตราการดำเนินงานของ FSU จะเพิ่มขึ้นจาก 89% ในงวด 3Q22 มาอยู่ที่ 97% ในงวด 4๐22 ขณะที่ขึ้นไปแตะระดับ 100% ในเดือนพ.ย.  โดยเราได้เพิ่มราคาเป้าหมายขึ้นเป็น 10.0 บาท  ประเมินราคาหุ้นปัจจุบันซื้อขาย Valuation ที่ถูกประเมิน PER ปี 2566 และ 2567 ที่ 9.7 เท่า และ 8.5 เท่า
AEONTS (ราคาพื้นฐาน 214.0 บาท)
1.) รายงานกำไรไตรมาส 3QFY66 (เดือน ก.ย.-พ.ย.2565) ที่ 1.1 พันลบ. (+22% QoQ และ +35% YoY) สูงกว่าที่เราคาดไว้ 7% จากกำไรของการขาย NPL
2.) PPOP เป็นไปตามคาด สินเชื่อปรับตัวดีขึ้นเล็กน้อยจากการบริโภคที่ดีขึ้น ส่วน NPL เพิ่มขึ้นในระดับคงที่ตามคาด ขณะที่ coverage ratio ยังคงสูงที่ 200%
3.) คาดการดำเนินงานหลักในไตรมาส 4QFY66 จะปรับดีขึ้น QoQ และ YoY หนุนจาก
- ยอดใช้จ่ายผ่านบัตรเครดิตที่เพิ่มขึ้นในช่วงเทศกาลเดือน ธ.ค.
- ส่วนลดภาษีจากรัฐบาลสำหรับนักช้อปสูงสุดถึง 40,000 บาท สำหรับการซื้อสินค้าระหว่างวันที่ 1 ม.ค ถึง 15 ก.พ.2566
- เราชอบ AEONTS จากมูลค่าหุ้นที่ไม่แพง และขณะนี้ซื้อขายอิงตาม PER ปี FY2566-67 ที่เพียง 11 เท่า (หรือเท่ากับ -1SD ของ ค่าเฉลี่ย PER ย้อนหลัง 6 ปี)
รายงานตัวเลขเศรษฐกิจ
วันพฤหัสฯ ติดตามตัวเลขเงินเฟ้อของจีนเดือน ธ.ค. คาด -0.1% MoM และ +1.8% YoY ตัวเลขดัชนีราคาผู้ผลิตของจีน (PPI) เดือน ธ.ค. คาด -0.1% YoY ตัวเลขเงินเฟ้อสหรัฐฯ เดือน ธ.ค. คาด +0% MoM และ +6.5% YoY (ชะลอตัวจาก +0.1% YoY และ +7.1% YoY เดือนก่อนหน้า) ตัวเลขเงินเฟ้อพื้นฐานของสหรัฐฯ เดือน ธ.ค. คาด +0.3% MoM และ +5.7% YoY ตัวเลข Initial Jobless Claim รายสัปดาห์ของสหรัฐฯ คาด +220K ลดลงจากสัปดาห์ก่อนที่ +204K
วันศุกร์ ติดตามตัวเลขดัชนีความเชื่อมั่นผู้บริโภคของไทยเดือน ธ.ค. ตัวเลขยอดขายรถยนต์ของจีนเดือน ธ.ค. คาด -5% YoY ตัวเลขปริมาณเงิน M2 ของจีนเดือน ธ.ค. คาด +12.2% YoY (ทรงตัวจากเดือนก่อนหน้า) ตัวเลขส่งออก และนำเข้าของจีนเดือน ธ.ค. คาด -3.2% YoY และ -4.4% YoY ตามลำดับ ตัวเลข Full year GDP Growth 2022 ของเยอรมัน คาด +1.9% YoY ตัวเลข Michigan Consumer Sentiment เดือน ม.ค. คาด 60 จุด (+0.5% MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY